|  |  |
| --- | --- |
| W:\Regioner_data\ost\LOGO\NHF_Øst_sentrert.jpg | Regionstyret NHF Øst  Regionstyreprotokoll nr. 3 -2020  Dato: 3. juni 2020 (Godkjent)  Sted: Quality Hotell Entry (Mastemyr) |
| Tilstede fra regionstyret: | Arild Karlsen  Sverre Bergenholdt  Ragnhild Skovly Hartviksen  Elisabeth Wollebek  Runar Tønnesen (1. vara) Vibeke Nervik (2. vara) Dagfinn Glad (3. vara) |
| Forfall: | Saad Al-Jaderi, Hilde Sofie Nilsson, Ken Jackson, NHFU Øst |
| Fra adm.: | Ann-Karin Pettersen og Soraya Baker (referent) |

**Til behandling foreslås følgende saker:**

RSak 20/20: Protokoll fra møte nr. 2/2020

RSak 21/20: Brev sendt til sentralstyret v/Tove Linnea Brandvik

vedr. plan for å forbli selvfinansierende

RSak 22/20: NHFs økonomiske situasjon og status NHF Øst pr 25.5.2020

RSak 23/20: Lederkonferansen til NHF Øst – 4.-5. september 2020

RSak 24/20: NHF Øst sitt årsmøte 5. september 2020 kl. 13.00

RSak 25/20: Områdedeling NAV i Viken

RSak 26/20: Kurs høsten 2020

RSak 27/20: Kommunesamarbeid om BPA i 17 kommuner i Viken

RSak 28/20: NHF Øst sin hjemmeside

RSak 29/20 Dato for årsmøte i Safo Øst

RSak 30/20 Orientering Viken Fylkesråd

RSak 31/20 Eventuelt

**RSak 20/20: Protokoll fra møte nr. 2/2020**

*Vedtak: Regionstyreprotokoll nr. 2/2020 ble bekreftet godkjent.*

**RSak 21/20: Brev sendt til sentralstyret v/Tove Linnea Brandvik**

**vedr. plan for å forbli selvfinansierende**  
Orientering om at brevene fra NHF Øst til sentralstyret er overlevert. Sentralstyret har samlet inn en rekke innspill, også fra andre utover regionene, og vil komme med en tilbakemelding så snart de har mulighet. Det er en omfattende endringsprosess NHF er i gang med, og tilbakemeldingene vil derfor være foreløpige kommentarer, som vil bli ytterligere konkretisert til høsten. Regionstyret fremhever viktigheten av at både medlemmer og tillitsvalgte nå stiller opp og bidrar i det viktige endringsarbeidet.

*Vedtak: Tatt til orientering*

**Rsak 22/20: NHFs økonomiske situasjon og status NHF Øst pr 25.5.2020**  
 Gjennomgang av NHF Øst sin økonomiske status per 25. mai. Spørsmålet om

hva som skjer med tildelte midler som man ikke har fått brukt opp på grunn av koronasituasjonen, tas opp. Arild informerer om at de fleste aktører overfører midlene til 2021, men at dette selvfølgelig skal undersøkes nærmere med hver enkelt tildeler.

*Vedtak: Hanne blir spurt om å orientere styret om praksisen til de ulike aktørene vi har fått tildelt midler av, ved neste styremøte.*

**Rsak 23/20**: **Lederkonferansen til NHF Øst – 4.-5. september 2020** (Scandic Hotell Asker)

Arild legger frem forslag til program.

*Vedtak: - Inviterte: Ledere i lokallag og delegater til årsmøtet*

*- Innledere: Styret inviterer forbundsleder Tove Linnea, tidligere forbundsledere Arne Lein og Gunnar Buvik, samt NHFU til egen bolk som skal omhandle «Hvor NHF er om 5 år», med påfølgende debatt blant de lokale lederne om fremtiden til NHF Øst. For å invitere NHFU sendes det forespørsel til sentralt (Tamarin Verner/Gyda Nullmeyer).*

**Rsak 24/20:** **NHF Øst sitt årsmøte 5. september 2020** (Scandic Hotell Asker)

*Vedtak: Tatt til orientering*

**Rsak 25/20:** **Områdedeling NAV i Viken**

Styrevedtak 19/19 viser til beslutningen om å sende en forespørsel til NAV sentralt om å få en oversikt over brukerrepresentanter, dette har de enda ikke svart på. Asker og Bærum inngår i NAV Vest-Viken.

*Vedtak: Det vil bli sendt en ny forespørsel og purring til NAV sentralt for å få oversikt over brukerrepresentanter i Viken, med ref. til det opprinnelige brevet som ble sendt.*

**Rsak 26/20:** **Kurs høsten 2020**  
 Gjennomgang av høstens kursplan, vedlagt ligger den oppdaterte kursplanen.

*Vedtak: Tatt til orientering*

**Rsak 27/20:** **Kommunesamarbeid om BPA i 17 kommuner i Viken**

Uloba har kontaktet NHF Øst fordi de ønsker et samarbeid i forbindelse med påvirkningsarbeid ut mot kommuner i Viken. Styret anser BPA-utvalget som en mer aktuell samarbeidspartner for Uloba fordi NHF allerede sitter i dette utvalget med Uloba. NHF Øst anser også dette som utenfor sitt ansvarsområde, av de 17 kommunene som Uloba har kontrakt med er kun Asker og Bærum en del av NHF Øst, og disse er i spesielle regionkommunale forhold som byr på utfordringer.

*Vedtak: NHF Øst sender derfor noen ord til BPA-utvalget og forhører seg med de om de kan se på saken, da det virker mer hensiktsmessig. NHF Øst sender samtidig noen ord til NHF Oslofjord Vest om saken, som har flere av Uloba sine kontraktkommuner i sin region.*

RSak 28/20 **NHF Øst sin hjemmeside**

Soraya har gjennomgang av hjemmesiden, og får innspill av regionstyret på forbedringer.

*Vedtak: Tatt til orientering*

Rsak 29/20 **Dato for årsmøte i Safo Øst**

*Vedtak: Dato for årsmøte i Safo Øst foreslås å legges til 26. August 2020.*

Rsak 30/20 **Orientering Viken Fylkesråd**

Sverre har utfordret fylkeskommunen om tiltaksmidler til frivilligheten og da mer spesifikt funksjonshemmedes organisasjoner i Viken fylke på bakgrunn av inntektstap i forbindelse med koronasituasjonen. Kulturfylkesråden Camilla Sørensen viser stor forståelse for bekymringene som er kommunisert, og viser til hvilke tiltak som gjøres nasjonalt og hva som gjøres av Viken.

**Hva gjør Viken fylkeskommune:**

* Viken fylkeskommune gir i år drøyt 40 mill. kr til frivillige organisasjoner i Viken, hvorav 5,5 mill. kr er øremerket funksjonshemmedes organisasjoner.  Utover dette er det ikke funnet rom for ekstra fylkeskommunale til noen frivillige organisasjoner så langt, som følge av koronakrisen.
* Viken har i tråd med Frivillighet Norge og Norges Idrettsforbund varslet Kulturdepartementet om at støtteordningene så langt ikke treffer godt nok, og har gitt forslag til hvordan vi tror man kan treffe bedre mangfoldet i frivilligheten
* Viken følger tett opp utviklingen og er i dialog med både Kulturdepartementet og frivilligheten for en best mulig oppfølging.

Kulturråden svarer også at rådets innspill blir tatt med i den videre dialogen med både sentrale myndigheter og i møte med Viken. Hun påpeker at Viken gjerne imøtekommer mer konkrete tilbakemeldinger og erfaringer rundt alle konsekvenser av Koronakrisen så langt. Dette knyttet til både organisasjonene, men også enkeltmenneskenes konsekvenser grunnet bortfall av organisasjonenes verdifulle tilbud.

*Vedtak: NHF Øst/SAFO følger med på utviklingen og vil vurdere om det på et senere tidspunkt er grunnlag for å sende en konkret søknad om tiltaksmidler fra Viken. Styret regner med at NHF/SAFO sentralt følger opp de nasjonale tiltakspakkene.*

Rsak 31/20 **Eventuelt**

* **Arild:** Sende ut info om Digitalt likepersonkurs
* **Vibeke:** Utfordringer i NHF Lørenskog. Vurderer NHF Lørenskogs fremtid på bakgrunn av manglende engasjement både fra styremedlemmer og øvrige medlemmer i lokallaget.
* **Erfaringer fra arbeid med forskrift om eneretter for drosjetransport i Viken:**

Viken, altså Øst og Oslofjord Vest sitt samarbeid oppleves ikke som godt nok – Bedre kommunikasjon må til når det gjelder politisk innsats som begge sider av fjorden er involvert i.

* **Tilskuddsordninger i Viken:** Frist 1. Juli på om regelverket vil holdes likt et år til, eller om det kommer endringer.
* **NHFU:** GjensidigeStiftelsen har aktivitetsmidler med frist 1. juli, Soraya undersøker mulighet for å søke.
* **Kommunale møteplasser:** Hvordan øke aktivitet i egen organisasjon? NHF Øst har få medlemmer i lokallag, men mange medlemmer generelt, her må det tenkes nytt for å stimulere til mer aktivitet.
* **Kurs for SAFO-representanter/representanter i kommunale råd:** Del to vil bli gjennomført 24. august(4 t. kurs)

*Vedtak: Tatt til orientering*